**Kiek didžiųjų pavadinime „Naujieji metai“?**

     [Lietuvių kalbos rašybos taisykl](https://vlkk.lt/media/public/file/Nutarimai/Ra%C5%A1yba_2022.pdf)ių, patvirtintų 2022 m. sausio 6 d. VLKK nutarimu
Nr. N-1(190), 8.8.3 p. nustatyta, kad švenčių vardus sudarantys žodžiai rašomi iš didžiosios raidės, taigi abu šventės pavadinimą sudarančio junginio žodžiai rašomi iš didžiosios raidės – **Naujieji Metai** (dar plg. Trys Karaliai, Visi Šventieji).

      Rašybos taisyklėse teikiamas komentaras: „Dvižodžių švenčių vardų antrasis žodis rašomas iš didžiosios raidės, nes jis vartojamas ne savo įprasta reikšme. Plg. Naujieji Metai (sausio 1-oji) ir Naujieji metai (naujai prasidedantys metai).“

  Plg. pavyzdžius:   Vilniaus ***Naujųjų Metų***šventė be fejerverkų bus brangesnė nei Kauno su fejerverkais. Europoje bei daugelyje kitų pasaulio šalių ***Naujieji Metai***švenčiami pagal Grigaliaus kalendorių. Nuo seno ***Naujųjų Metų*** šventė lietuviams buvo sveikinimų ir linkėjimų diena.

**Daugiau** [**https://vlkk.lt/konsultacijos**](https://vlkk.lt/konsultacijos)